Taalgebruik: ledemaat, lidmaatArgieffoto (Foto: Pixabay) Sommige gebruikers van Afrikaans verwar die twee woorde “ledemaat” en “lidmaat” met mekaar. Die man het ŉ ledemaat (byvoorbeeld arm of been) in die ongeluk verloor. Iemand is lidmaat van ŉ spesifieke kerkgenootskap en ŉ gemeente. Haar lidmaatskap van ŉ vereniging word ingetrek [NIE: teruggetrek] as sy nie ledegeld [NIE: lidmaatskapgeld] betaal nie. ledemaat s.nw. arm/been van ŉ mens: Sy het drie van haar ledemate in ŉ tref-en-trap-ongeluk verloor. • intensiewe fisioterapie ontvang om die gebruik van ŉ ledemaat te herwin. lidmaat s.nw. iemand wat lid van ŉ kerk(genootskap) is: ŉ lidmaat van die NG/NH/Gereformeerde Kerk. Bronne: Skryf Afrikaans van A tot Z en Handwoordeboek van die Afrikaanse Taal (6de uitgawe)